Fænomenet Gangnam Style sunget og danset af Psy er på rekordtid blevet kult.

Nu melder den nordjyske radio-station ANR sig også på banen med versionen "Vejgaard-stil" - Jeg har boet i Vejgaard og synes det er et sjovt univers at karrikere, siger Niels Roos, bedre kendt som rapperen Niarn. Han har skrevet nummeret om bydelen i Aalborg sammen med Anne Kejser og Niels Skovmand fra ANR. Det er foreløbig set af cirka 65.000 på youtube. I bydelen er man tydeligvis stolt af at der er skrevet et nummer om den.